Germania

**Germania**, rite **Res Publica Foederata Germaniae** (Theodisce *Deutschland]* [ˈdɔɪ̯tʃlant]. et *Bundesrepublik Deutschland* et *BRD*), est foederalis respublica parlamentaria in Europa Media sita, ex sedecim civitatibus foederatis constans, et Unionis Europaeae membrum est. Caput et maxima urbs est Berolinum. A septentrione Mari Germanico et Mari Baltico seu Suebico alluitur, atque a septentrione Daniā, ab oriente Poloniā et Cechiā, a meridie Austriā et Helvetiā, atque ab occidente Franciā, Luxemburgo, Belgicā, et Nederlandiā terminatur.

Terra Germanica aream 357&thinsp;578 chiliometrorum quadratorum tegit, et climate oceanico boreoccidentali in parte et continentali austrorientali in parte pingitur. Civitas, cui sunt amplius 83 millionum incolarum, populosissima civitas Unionis Europaeae est, secundum numerum incolarum loco secundo post Foederationem Russicam et loco undevicensimo in toto orbe terrarum collocata. Etiam collocatur loco secundo in toto orbe terrarum secundum numerum immigrantium, post Civitates Foederatas Americae.

Regio hodie Germania nuncupata nonnullis a Germanis gentibus habitata est, qui iam ex anno 100 a.C.n. cogniti et documentis probati sunt. E saeculo decimo, hae terrae mediam Sacri Romani Imperii partem constituerunt, quod diversimode usque ad annum 1806 duraret. Per saeculum quintum decimum, Germania Septentrio Reformationis Protestanticae centrum factus est. Velut hodierna civitas natio, Germania anno 1871 coniuncta est, Bello Germano-Francico confecto. Praecipua secundi belli mundani sons, per quod Holocausti scelera contra Iudaeos et numeros minores tunc praevalenti Nazismo discriminatos perpetravit, anno 1949, hoc certamine confecto, Germania divisa est separatas in civitates binas: Rempublicam Foederatam Germaniae seu Germaniam Occidentalem -intra territoriorum ab Foederatis Occidentalibus occupatorum limites- et Rempublicam Democraticam Germanicam seu Germaniam Orientalem, intra territoriorum a Sovietici occupatorum limites. Restitutio integritatis Germaniae, seu accuratius Germaniae Orientalis territorii annexio ad Rempublicam Foederatam Germaniae, solum anno 1990 accidit. Respublica Foederata Germaniae unum e membris Communitatem Oeconomicam Europaeam -quae postea Unio Europaea anno 1993 facta est- anno 1957 condentium fuit. Ex anno 1995 Foedus Schengis ictum participat et monetam unicam Europaeam, euronem, anno 2002 in locum marcae Germanicae adoptavit.

Praeterea, Germania Nationum Unitarum, CFAS, G7, G4 membrum est et Protocollum Kiotense obsignavit. Maxima continentis Europaeae potestas oeconomica et civilis. Etiam quarta potentior civitas oeconomica est, post Civitates Foederatas Americae, Sinas et Iaponiam; quoque maior oeconomia secundum PDG nominalem et quinta secundum potentiam emendi tribuit; eius autem sumptūs militares eam collocant sexto loco. Haec civitas qualitatem victūs excoluit et praedita est praecipuo loco Europaeis in negotiis praeterea intra arctarum sodalitatum multitudinem in toto orbe terrarum. Germania dux multis in scientificis ac tecnologicis provinciis habetur. Germania quarta oeconomia maior in toto orbe terrarum et loco 19 collocatur secundum PDG pro capite.

## Nomen Germaniae et etymologia 
Nomen Germaniae apud Iulium Caesarem regionem trans Rhenum a Germanis habitatam denotat. Primo saeculo exeunte, provinciae Romanae Germania Superior et Germania Inferior conditae sunt. Annis ab 962 ad 1806, Germania idem ac Sacrum Romanum Imperium valere potuit, sed etiam civitates, ubi Lingua Theodisca maxime in usū sive publica erat, post autem pacem Westphalicam (1648), cum Nederlandia et Helvetia ab Sacro Romano Imperio discesserunt, civitates, ex quibus fere hodierna Germania et Austria profectae sunt. Ab anno 1871 sequentes civitates se Germanicas sive Germaniam nuncupaverunt: Imperium Germanicum (1871–1918), prima res publica libera Germaniae Res Publica Vimariana dicta, sed in litteris publicis porro *Imperium Germanicum* nuncupata; Imperium Germanicum (1933–1945) ab Adolpho Hitler creatum; Res Publica Foederata Germaniae (1949–1990) sive Germania Occidentalis et Res Publica Democtatica Germanica seu Germania Orientalis, quae ambae anno 1990 iterum coniunctae hodiernam Germaniam efficiunt. Observandum est illam rem publicam anno 1867 nomine "Foederatio Germanica Septemtrionalis" conditam non plane interisse, sed, quamvis nominibus mutatis, ultra annum 1945 duravisse, ut viri docti et historiae et iuris gentium periti affirmabant.

Alterā ex parte, Theodiscum vocabulum *Deutschland*, initio *diutisciu land* (scilicet "Germanicae terrae") e voce *deutsch* (conferatur Anglico vocabulo *Dutch*, scilicet "Batavus") derivatur, quae descendit a Theodisco Superiori Antiquo vocabulo *diutisc*, scilicet "populi", -e *diot* seu *diota*, scilicet "populus", initio in usū ad diiudicandum inter communis populi linguam et lingua Latinam ac eius descendentes linguas Romanicas. Hoc vocabulum e Protogermanicā voce **þiudiskaz*, scilicet "populi", vicissim descendit (e quo orta est Latinizata forma "Theodiscus"), quae vicissim derivat e vocabulo **þeudō*, e Protoindoeuropaeā voce **tewtéh₂-* descendens, e quā etiam vocabulum "Teutones" seu "Teutoni" ortum est.

## Historia 
[thumb|Tabula ([Theodisce) sedes Germanorum circa annum 50 demonstrans.]]
[thumb|upright=0.7|left|[Aula Palatina Augustae Treverorum, saeculo IV aedificata.]]
Praehumani atavi, Danuvii Guggenmosi, qui in Germaniā circa undecim milliones annorum abhinc adfuerunt, apud primos qui bipedes ambulaverunt esse putantur. Antiqui humani in Germaniā saltem 600 000 annorum abhinc adfuerunt. Primum haud modernum humanum fossile -Homo neanderthalensis- in Valle Neandri (Theodisce *Neandertal*) inventum est. Simili modo, illo tempore adscripta modernorum humanorum evidentia in Iurā Suebicā (Theodisce *Schwäbische Alb* seu *Schwäbischer Jura*) inventa fuit, velut 42 000 annorum tibiae quae antiquissima inventa instrumenta musica sunt, 40 000 annorum Homunculus Leoninus et 35 000 annorum Venus Hohlefelsensis. Discus caelestis Neviri villae, per Aetatem Aëneam creatus, Germanico situi attributus est.

### Tribūs Germanicae, limes Romanus et Imperium Francorum
Gentes Germanicae a Nordicā Aetate Aëneā seu ineunte Aetate Ferreā seu Culturā Iastorfensi originem trahere putantur. Australi e Scandinaviā et Germaniā Septentrionali, Qui ad meridiem, ad orientem et ad occidentem expansi sunt, Celticas, Iranianas, Balticas et Slavicas tribūs attigentes.

Imperatore Augusto, Imperium Romanum in terras quas Germanicae tribūs incolebant invadere coepit, brevi durantes provincias Germaniam Inferiorem et Germaniam Superiorem inter flumina Rhenum et Albem creans. Anno 9, legiones Romanae tres in Proelio Teutoburgiensis saltūs ab Arminio victae sunt. Huius proelii efectus Romanos a Germaniae subigendae ambitione dissuasit et, ergo, hoc proelium unum apud maximi ponderis eventūs in Historiā Europae putatur. Circa annum 100, cum Tacitus librum *De origine et situ Germanorum* scripsit, Germanicae tribūs domicilium secus Rhenum et Danubium -Limitem Germanicum- collocaverant, plurimum hodiernae Germaniae occupantes. Nihilominus, Badenia et Virtembergia, australis Bavaria, australis Hassia et occidentalis Rhenania provinciis Romanis incorporatae erant.

Circa annum 260, Germanicae gentes in terras a Romanis rectas irruperunt. Cum Hunni anno 375 irrupissent et ex anno 395 Roma minuisset, Germanicae tribūs longius ad meridiem migraverunt: Franci Regnum Francorum instituerunt et ad orientem impulerunt ad subigendas Saxoniam et Bavariam, et areae hodiernae Germaniae orientalis a Slavicis Occidentalibus tribibus habitatae sunt. Anno 996, Gregorius V primus Theodiscus Papa factus est, a cosino Ottone nominatus, quem ipse brevi tempore postea Sacrum Romanum Imperatorem coronavit. Sacrum Romanum Imperium septentrionalem Italiam et Burgundiam absorbuit, Saliis imperatoribus inter annos 1024 et 1125; quamquam imperatores potestatem amiserunt propter Controversiam de investiturā. 

Waiblingensibus imperatoribus inter annos 1138 et 1254, Theodisci principes ut Theodisci in meridiem et in orientem domicilium ponerent hortati sunt, quod Sessamentum Orientale Bulla Aurea ab imperatore Caroli IV scriptam et anno 1356 edictam constitutionalem Imperii structuram suppeditavit et Imperatorem a Principibus Electoribus septem eligendum esse decrevit. Anno 1517, Martinus Lutherus Reformationem Protestanticam incitavit et Bibliorum interpretatio ab eo scripta linguae normationem incepit; anno 1555, Pax Augustana "Evangelicam" fidem (scilicet Lutheranismum) tolerabat, sed principis fidem subditorum fidem esse debere etiam decrevit ("cuius regio, eius religio"). E Bello Coloniense et per Bellum triginta annorum (inter annos 1618 et 1648), religiosus conflictus Germanicas terras vastavit et numerum incolarum significative deminuit.

Pax Westphalica religiosa bella apud Statūs Imperii finivit; Legale systema Reformationum Imperialium serie (circiter inter annos 1495 et 1555) inceptum amplam localem autonomiam et fortiorem Diaetam Imperii praebuit.  Domus Habsburgensis imperialem coronam ex anno 1438 usque ad Caroli VI mortem, anno 1740, tenuit. Post Bellum Successionis Austriacae et Foedus Aquisgranense, Caroli VI filia Maria Theresia velut imperatrix consors regnavit cum eius maritus Franciscus I imperator factus esset.

Ex anno 1740, dualismus inter Austriacam monarchiam Habsburgensem et Regnum Borussiae Germanicam historiam dominabatur. Annis 1772, 1793 et 1795, Borussia et Austria, iuxta cum Imperio Russico, Partitiones Poloniae consentiverunt. Per tempus Bellorum Rerum Novarum Francicorum, aerae Napoleonicae et subsequentem finalem coetum Diaetae Imperii, pleraeque urbes imperiales liberae dynasticis territoriis adiunctae sunt; ecclesiastica territoria saecularizata at adiuncta sunt. Anno 1806, Imperium solutum est; Francia, Russia, Borussia et Habsburgenses (Austria) de hegemoniā Germanicis in civitatibus per Bella Napoleonica contendunt. Societas portorii Germanica, unio telonialis, oeconomicam unionem favit. Europaeorum rerum novarum motuum ratione habitā, docti homines et plebeii Res novas Germanicas inter annos 1848 et 1849 inceperunt, quod quaestionem Germanicam proposuit. Regi Friderico Gulielmo IV Borussiae titulus imperatoris oblatus est, sed cum potestatis amissione; qui coronam et propositam constitutionem reiecit, quod liberali motui temporarium impedimentum attulit.

Rex Gulielmus I Othonem de Bismarck Ministrum-Praesidem Borussiae anno 1862 designavit. Otho de Bismarck bellum contra Daniam anno 1864 prospere conclusit; subsequens decretoria Borussiaca victoria in Bello Germanico anni 1866 facultatem ei dedit ut Foederationem Germanicam Septemtrionalem crearet, quae Austriam excludebat. Victā Franciā in Bello Germano-Francico, Germani principes Imperii Germanici conditum nuntiaverunt anno 1871. Borussia dominans constituens novi imperii civitas fuit; Rex Borussiae utpote Imperator rexit et Berolinum eius caput factum est.

Per Annorum fundatorum Foedus Duplex multinationali cum Imperio Austro-Hungarico creatum est; Foedus Triplex anni 1882 Italiam includebat. Britanniarum Regnum, Francia et Russia etiam pactionem fecerunt ut se protegerent Habsburgensibus ab interpositionibus Russica in commoda in Balcaniā aut Germanicis ab interpositionibus contra Franciam. Postea, Germania suum imperium coloniale longius expandit includendis coloniis in Pacifico et Sinis. Coloniale gubernium in Africā Austroccidentali (hodiernā Namibiā), ex anno 1904 usque ad 1907, localium Hereroënsium ac Namaquarum occidionem exsecutum est utpote punitionem propter rebellionem; hoc primum saeculi XX genocidium fuit. generales indutiae hunc conflictum  ad finem adduxit. Per Res novas Germanicas Novembre anni 1918, Gulielmus II et regnantes principes se abdicaverunt et Germania respublica foederalis declarata est. Germanicus novus moderatorum coetus Foedus Versaliarum anno 1919 obsignavit, ubi Germania ab Alligatis victa esse accepit. Theodisci hoc foedus ignominiosum habuerunt, quod Adolfi Hitler accessioni gratiosum ab historicis putatur. Germania circiter 13% suorum Europaeorum territoriorum perdidit et omnes suas coloniales terras subactas in Africā et in Pacifico cessit.

### Res Publica Vimariana et Germania Nazistica
[thumb|[Adolfus Hitler, Germaniae Nazisticae dictator ex anno 1933 ad 1945.]]
[thumb|Tabula (Anglice) Europae a Germanis occupatae anno [1942 per Secundum bellum mundanum cum areis penes Imperium Germanicum nigro colore ostensis.]]
Cum, imperatore Gulielmo II, aetate imperialismi, totius orbis se potiri obversaretur, motui gerendi belli quantum contribuit, ut paulo post anno 1914 primum bellum mundanum coortum est. Cum Imperium per Res novas Novembris anni 1918 submersum esset, exclamata est res publica Vimariana dicta secundum locum, ubi confecta est nova constitutio democratica, quae die 11 Augusti anno 1919 a Praeside Friderico Ebert obsignata est.

Mundialis Depressio oeconomica magna Germaniam anno 1929 percussit. Cancellarii Henrici Brüning gubernium fiscalis severitatis et deflationis rationem persecutum est quae inopiam quaestūs fere 30% anno 1932 causavit. Factio Nazistica, ab Adolfo Hitler ducta, maxima factio in Diaetā facta est, habitis extraordinariis comitiis anno 1932, et Paulus de Hindenburg Adolfum Hitler Cancellarium Germaniae die 30 Ianuarii anni 1933 designavit. Die 23 Martii anni 1933, Lex Auctoritativa et Germaniae Nazisticae initium signabat. Cuius gubernium centralisticam A gubernio sustentum propositum oeconomicae renovationi omni studio incumbuit ad opera publica, quorum clarissima fuerunt autoviae Imperii (Theodisce *Reichsautobahn*).

Anno 1935, Regimen Nazisticum a Foedere Versaliensi decessit et Leges Norimbergenses induxit, quae Iudaeos et alias minoritates vexaverunt. Germania quoque denuo dominium in Saraviam anno 1935 recuperavit, Nox crystallorum synagogarum incendium, Iudaeorum tabernarum destructionem et gregariam Iudaeorum comprehensionem vidit.

Augusto anni 1939, Adolfi Hitler gubernium Pactum Ribbentrop-Molotovianum tractavit quod Europam Orientalem in Germanicum et Sovieticum ambitūs dividebat. Kalendis Septembribus anni 1939, Germania in Poloniam ingressa est, quod Secundum bellum mundanum in Europā incepit; Vere anni 1940, Germania Daniam , Norvegia, Nederlandiam, Belgicam, Luxemburgum et Francia subiecit, quod Francicum gubernium coegit ut indutias obsignaret. Britanni Germanicos impetūs aërios civitates Africam Septentrionalem recuperavissent et Italiam anno 1943 occupavissent, copiae Germanicae iteratas repulsas tulerunt. Anno 1944, Sovietici de Europā Orientali presserunt; dum Occidentales Adligati Secundo bello mundano confecto, superstites officiales Nazistici de sceleribus bellicis in Iudiciis Norimbergensibus iudicati sunt.

Per quod postea Soam seu Holocaustum nuncupabitur, Germanicum gubernium minoritates insectatum est, quas praeterea in campos concentrationis et internecivos Rationes Nazisticae in nationibus a Germanis captis induxerunt ad caedem aestimatorum 2,7 millionum Polonorum, 1,3 millionum Ucrainorum, unius millionis Alboruthenorum et 3,5 millionum Sovieticorum bello captorum. et circa 900 000 Germanorum civilium mortui sunt. Circa 12 milliones ethnicorum Germanorum expulsi sunt ex Europā Orientali et Germania fere quartam sui antebellici territorii partem amisit.

### Germania Orientalis et Occidentalis
[thumb|Germaniae tabula anni [1947, Secundo bello mundano composito, a Statunitensibus, Sovieticis, Britannis, et Francicis occupatas partes et civitatem Saraviam a Franciā tutelatam ostendens. Territoria ad orientem fluminum Viadri et Nissae Lusatiani Poloniae et Unioni Sovieticae translata sunt sub condicionibus Declarationis Potestampiensis.]]
[thumb|[Murus Berolinensis anno 1989 collabens et Porta Brandenburgensis (recessū) fuit unus primos apud eventūs exeuntis Belli Frigidi, quod ultimatim in Unionis Sovieticae dissolutionem induxit.]]
Nationes quae tyrannidem Nazisticam impugnaverint, oppresso exercitū Germanico, partitionem Germaniae atque urbis Berolini quattuor in partes decreverunt: pars orientalis sub dicione Unionis Rerum Publicarum Sovieticarum Socialisticarum cecidit -quae Nonis Octobribus anni 1949 Respublica Democratica Germanica seu vulgo Germania Orientalis facta est-, partes autem occidentales in potestatem Civitatum Foederatarum Americae, Britanniarum Regni, ac Franciae redactae sunt, ex quibus anno 1949 Res publica Foederata Germaniae seu vulgo Germania Occidentalis constituta est. Germania Orientalis Berolinum Orientale suum caput elegit, Germania autem Occidentales Bonnam temporarium caput elegit, ut declararetur thesis ut duarum civitatum solutio transitoria esset. Nihilominus, cum anno 1961 Murus Berolinensis a Germaniā Orientali aedificaretur, divisio terrarum Germanicarum affirmata est.

Germania Occidentalis foederalis parlamentaria respublica cum "oeconomiā mercatūs sociali" statuta est. Ex anno 1948, praecipua civitas reconstructionis subsidia Civitatum Foederatarum Consilio Marshalliano (Anglice *Marshall Plan*) praebita recipiens facta est. Conradus Adenauer primus cancellarius foederalis Germaniae anno 1949 electus est. Haec natio prolongato incremento oeconomico, Theodisce *Wirtschaftswunder* nuncupato, gavisa est, quod ineuntibus annis 1950 exorsum est. Germania Occidentalis se Consociationi ex pacto Atlantico Septentrionali anno 1955 iunxit et socius Communitatis oeconomicae Europaea conditor fuit. Kalendis Ianuariis anni 1957, Saravia se Germaniae Occidentali iunxit.

Ceterum, Germania Orientalis Societatis Orientalis civitas fuit politicā militarique sub dicione Unionis Sovieticae per occupationis copias et Foedus Varsoviae. Quamquam Germania Orientalis se democratiam esse asserebat, politica potestas gerebatur solum a dominatoribus sociis seu Supremo Consilio Sovietico Dum Anatologermanica propaganda in Republicā Democraticā Germanicā socialium rationum emolumentis et argutā Dyticogermanicae irruptionis minatione fundatur, multi cives Occidentem propter libertatem prosperitatemque aspiciebant. Murus Berolinensis, anno 1961 aedificatus et qui ne Germaniae Orientalis cives in Germaniam Occidentalem fugerent impediebat, Belli Frigidi symbolum factus est.

Discidium inter Germaniam Occidentalem Orientalemque redactum est exeuntibus annis 1960 Cancellarii Gulielmi Brandt ratione Novā Politicā Orientali. Anno 1989, Hungaria Aulaeum ferreum dissolvere et suum confinium cum Austriā aperire decrevit, quod ut Germanorum Orientalium milia in Germaniam Occidentalem per Hungariam Austriamque emigrarent effecit. Quod calamitosos effectūs in Republicā Democraticā Germanicā etiam causavit, ubi constantes magnaeque multitudines civium reclamantium crescentem favorem acceperunt. Conatū ut adiuvaretur ut Germania Orientalis sicut civitas retineretur, Germaniae Orientalis moderatores limitaneas restrictiones minuerunt, sed haec res reverā induxit in reformatorii processūs *Wende* accelerationem, qui ad summum perduxit Foederis duarum plus quattuor (Theodisce *Zwei-plus-Vier-Vertrag*), sub quo Germania plenam suverenitatem recuperavit. Quod Restitutionem Integritatis Germaniae die 3 Octobris anni 1990 permisit, cohaerentibus quinque denuo stabilitis antiquae Reipublicae Democraticae Germanicae civitatibus. Muri refractio anno 1989 symbolum Occasū Communismi, Dissolutionis Unionis Sovieticae, Restitutionis Integritatis Germaniae et processū reformatorii *Die Wende* (scilicet "cardo rerum") facta est.

### Restitutio integritatis Germaniae et hodierna Germania
[thumb|alt=Helmut Kohl addressing crowd|[Helimutus Kohl post Muri Berolinensis collapsum anno 1989.]]
[thumb|[Angela Merkel anno 2008.]]
[thumb|[Olaus Scholz.]]
Seditione Placida (Theodisce *Friedliche Revolution*) in Germaniā Orientali factā, dictatura Factionis Socialisticae Unitae Germaniae eversa est, atque constitutum est mense Martio 1990 prima libera comitia orientali in parte fieri, quaborem mox actum est ut Germania omnis restitueretur. Unita Germania amplificata Germaniae Occidentalis continuatio putabatur, suas igitur sodalitates internationalibus in organizationibus retinuit. Sub Lege Berolinensi-Bonnensi anni 1994, Berolinum Germaniae caput denuo factum est, Bonna autem unicum urbis foederalis (Theodisce *Bundesstadt*) statum adepta est, etiam aliquae ministeria retinens. Gubernii translatio anno 1999 completa est et Germaniae Orientalis oeconomiae innovatio ut usque ad annum 2019 duret proposita est.

Usque a Restitutione integritatis Germaniae, Germania activo munere in Unione Europaeā functa est, quia Germania Foederata et ab initio Unionem Europaeam condens civitas fuit unā cum quinque aliis civitatibus -Belgiā, Franciā, Italiā, Luxemburgo, Nederlandiā- et Foedus Traiecti Mosae ictum anno 1992 et Foedus Olisipone ictum anno 2007 obsignavit et fuit civitas quae eurozonam condidit aliis cum civitatibus. Germania copias paciferas

In anni 2005 comitiis, Angela Merkel prima cancellaria foederalis facta est. Anno 2009, gubernium Germanicum 50 milliardorum euronum incitamenti rationem approbavit. Praecipua apud Germanica politica ineuntis saeculi XX proposita sunt progressio versus Integrationem Europaeam, Circumactio politicae energiae Calamitate hominum in Europam profugorum anni 2015, Germania circa uni millioni exsulium migratorumque hospitium praebuit.

Anno 2017, Angela Merkel quarto muneri ut Cancellaria electa est. Factio democratica liberalis in Conventum foederalis legatorum (Theodisce *Bundestag*) denuo intravit et primitus dextera populistica Martio anni 2018, Angela Merkel aliam magnam coalitionem formavit cum Factione sociali democraticā Germaniae, post menses quinque politicae intermissionis e Septembris comitiis. Angela Merkel se aliud munus proximis comitiis non quaerere et munus deposituram esse quarto munere dixit.

Die 8 Decembris anni 2021, Socialis Democrata Olaus Scholz Cancellarius nominatus est. Coalitionis semaphoricae gubernium formavit cum Foedere 90/Viridibus et Factione democraticā liberali, cum Factio socialis democratica Germaniae pluralitatem consecuta esset ex anni 2021 comitiorum foederalium resultationibus.

Franciscus Gualterius Steinmeier secundo quinquenni muneri Praeses foederalis Germaniae denuo electus est, primitus Factionis socialis democraticae praesidi, quia consensūs continuationisque symbolum putabatur.

Incursio Russica in Ucrainam anno 2022 et consequentes oeconomici effectūs primas peregrinas domesticasque Olai Scholz rationes affecerunt. Germanica antecedens peregrina ratio de Russiā -traditionalis Politica Orientalis- Olai Scholz Oratio de Mutatione Temporum (Theodisce *Zeitenwende*), tribus diebus post huius incursionis initium, hodiernā Germaniā commutationem annuit, cum dollariorum milliardis Germanicis in rebus militaribus. Olaus Scholz directum oeconomicumque auxilium Ucrainae etiam approbavit. Intra energeticas totius orbis terrarum difficultates, Olaus Scholz in debilitandā obnoxietate ex Russicis energeticis importaticiis se implicavit sistendā oleiductūs Nord Stream 2 confirmatione, dum etiam Angelae Merkel rationi ad tollendam gradatim energiam nuclearem se dedebat. Ex Aprili anni 2023, amplius 1.06 milliones exsulium ex Ucrainā in Germaniā consignati sunt.

E Decembre anni 2023, Germania quarta maxima oeconomica in toto orbe terrarum post Civitates Foederatas, Sinas et Iaponiam est et maxima oeconomica in Europā. Etiam tertia maxima natio exportatoria in toto orbe terrarum est.

## Geographia 
### Limites naturales 
Germania ad occidentem flumine Rheno, ad orientem autem Viaduā et Nissā Lusatiano finitur. Meridiana pars attingit flumen Rhenum, Lacum Bodamicum, Alpes. In septentrionibus litora duorum marium Germaniam concludunt, Germanici et Baltici. Septentrionalis pars Germaniae planis regionibus continetur, margo meridionalis in excelsis montibus Alpium invenitur, reliquae partes montes mediocris altitudinis habent. Longissima flumina sunt Rhenus, Danuvius, Albis.

### Civitates finitimae 
Germaniae omni novem civitates finitimae sunt: a septentrionibus Dania sita est (confinium: 67 chiliometra), a boreo-oriente Polonia (442 chiliometra), ab oriente Cechia (811 chiliometra), ab austro-oriente Austria (815 chiliometra; sine limite in Lacu Bodamico), a meridie Helvetia (316 chiliometra; cum limite exclavaturae Busingenis supra Rhenum, sed sine limite in Lacū Bodamico), ab austro-occidente Francia (448 chiliometra), ab occidente Luxemburgum (135 chiliometra) et Belgica (156 chiliometra) et
in boreo-occidente Nederlandia (567 chiliometra). Longitudo limitum est 3757 chiliometrorum (sine limite in Lacū Bodamico, vide Condominium). Inde Germania est ea civitas Europaea cui sunt plurimae civitates finitimae.

### Geomorphologia 
thumb|Tabula Germaniae geomorphologica.
Germania meridiana Alpium particeps est. Tractus Cacumen (Theodisce *Zugspitze*, 2962 m altum), qui in limite Germaniae cum Austriā assurgit, summus Germaniae mons est. Ab Alpium radicibus septentrionalibus planities usque ad Danubium fluvium se extendit. Germaniae Montes Medii  (Theodisce *Mittelgebirge*) a septrentionibus ad meridiem altitudine et ambitū crescunt. Summus eorum mons est Mons Campestris (Theodisce *Feldberg*) in Nigrā silvā (1493 m altus) Arberus Magnus (Theodisce *Großer Arber*) (1456 m altus) in Silvā Gabretā (Theodisce *Böhmerwald*) sequente. Cacumina, quae 1000 metris excedunt, sunt etiam montibus Metalliferis (Theodisce *Erzgebirge*), Piniferis (Theodisce *Fichtelgebirge*), Albis sive Alpibus Suevicis (Theodisce *Harz*), Germaniae mons maxime septentrionalis, qui cacumine nomine Mons Ruptus (Theodisce *Brocken* seu *Blocksberg*), usque ad 1141 m surgit. Germania septentrionalis maxima planities est.

### Flumina et lacūs 
[thumb|Arx [Rheinsteinensis (Theodisce *Burg Rheinstein*) iuxta Rhenum prope Castrum Traiani (Theodisce *Trechtingshausen*).]]
[thumb|[Lacus Bodamicus cum insulā Lindaviā, a Pfänder monte visus.]]
Ex sex fluminibus quibus sunt maxima systemata fluviorum, Rhenus, Albis, Visurgis et Amisia aquas in Mare Germanicum;Viadrus autem in Mare Balticum- in Oceanum Atlanticum deducunt, et Danubius in Mare Euxinum se effundit, quare hydrographice ad Mare Mediterraneum pertinet. Hae duae regiones, ex quibus aquae aut in Oceanum Atlanticum aut in Mare Mediterraneum deducuntur, divortio aquarum Europaeo separantur.

Rhenus, qui ex Helvetiā oritur, 865 chiliometra per Germaniam austro-occidentalem et occidentalem fluit, partim confinium cum Franciā constituit; fluvios Nicrum, Moenum, Mosellam, et Ruram in se recipit et denique per Nederlandiam in Mare Germanicum se effundit. Quod ad res oecologicas attinet, Rhenus, in quo plurimae naves vehuntur, maximi momenti est.

Danubius per 647 chiliometra aquas ex fere totā Germaniā meridianā deducit; postea in Austriam et Europam austro-orientalem profluit. Intra Germaniam fluvios Hilariam, Licum, Isaram et Aenum recipit.

Per Germaniam orientalem 725 chiliometra Albis, qui in Cechiā oritur, fluit, Salam et Habalam recipiens.

Longitudine 179 chiliometrorum Viadrus et suus amnis influens Nissa Lusatianus confinium cum Poloniā constituunt.

Solum systema fluviorum Visurgis fluvii, cui est longitudo 452 chiliometrorum, totā in Germaniā est. Ex fluviis Werahā et Fuldahā nutritur et aquas ex Germania septentrionali media deducit.

Amisia 371 chiliometra per Germaniam boreo-occidentalem fluit. Systema fluviorum eius etiam partes Nederlandiae continet.

Lacūs naturales maximā ex parte molibus glacialibus, cum aevum glaciale finem habuit, orti sunt. Itaque plurimi lacūs sunt in planitie quae in radicibus Alpium patet, praeterea in Holsatiā et in Megapoli. Maximus Germaniae lacus, cuius quidem etiam Austria et Helvetia participes sunt, est Lacus Bodamicus; Vermis lacus autem secundus maximus lacus in Germaniā est.

Praeterea in Germaniā occidentali orientalique multi lacūs artificiosi sunt, quod multis locis fodinae aut areae industriales desertae consilio inundatae sunt, utputa Nova Terra Lacuum ad Lipsiam vel Lacus Phoenix prope Tremoniam.

### Clima 

Fasciculus:Rasterdaten_DWD_1940.png
Fasciculus:Rasterdaten_DWD_2018.png
Fasciculus:Rasterdaten DWD Legende.svg|Reticularia data a Ministerio Meteorologico Germanico (Theodisce *Deutschen Wetterdienstes*) praebita de frigidissimo et calidissimo anno ab systematicis actis meteorologicis in Germaniā inceptis

Germania tota ad zonam temperatam Europae Mediae pertinet. Ventis occidentalibus exposita in regione est, ubi clima oceanicum Europae occidentalis in clima continentale Europae orientalis transit. Ad clima Germaniae inter alia Floridae flumen maximi momenti est, quod temperaturam medianam pro latitudine geographicā insolenter altam efficit. Ceterum austro-orientales regiones acriores temperaturas patiuntur.

Temperatura annua media inter Februarium anni 2019 et Februarium anni 2020 in Germaniā e minimā 3,3 °C (37,9 °F) Ianurario anni 2020 usque ad maximam 19,8 °C (67,6 °F) Iunio anni 2019 variaverunt. Temperatura minima in Germaniā usquam inventa (−45,8&nbsp;°C) die 24 Decembris anni 2001 ad lacum Funten; e contra temperatura suprema (40,2&nbsp;°C) die 27 Iulii anni 1983 in Gärmersdorf prope Ambergam, die 9 Augusti anni 2003 Carolsruhae et die 13 Augusti anni 2003 Carolsruhae et Friburgi Brisgoviae mensurata est. Praecipitatio annua media inter 30 litra pro metro quadrato Februario Aprilique anni 2019 usque ad 125 litra pro metro quadrato Februario anni 2020 variavit. Menstrua apricarum horarum mediocritas inter 45 Novembre anni 2019 et 300 Iunio eiusdem anni variavit.

Mutatio climatis in Germaniā in longum tempus agriculturam afficit et acriores ad caloris affluentias ac nimiam frigoris vim, inundationes repentinas litoralesque ac minores aquarum copias inducit Mutatio climatis fortasse Germaniae stabit usque ad 900 milliarda euronum circum annum 2050.

### Biodiversitas 
[thumb|[Saeptum nationale Berchtesgaden|Saeptum Nationale Berchtesgaden (Theodisce *Nationalpark Berchtesgaden*) in Bavariā.]]
Germaniae territorium dividi potest in terrestres oecoregiones quinque: silvas mixtas Atlanticas, silvas mixtas Balticas, silvas mixtas Europae Mediae, silvas frondosas Europae Occidentalis, silvas pinophytorum et mixtas Alpinas. Anno 2016, 51% Germanicae areae terrestris agriculturae deditae sunt, 30% silvis, habitatis locis aut infrastructuris tectae sunt.

Plantae et animalia ea quae plerumque communia in Europā Mediā sunt. Secundum Inventarium Nationale Silvarum, fagi, quercūs, aliae caducifoliae arbores amplius 40% silvarum constituunt; fere 60% pinophyta, imprimis piceae et pini, sunt. Multae filicum, florum, fungorum, bryophytorum speciēs sunt. Fera apud animalia, Cervus elaphus hippelaphus, Sus scrofa scrofa, Ovis gmelini, vulpes, meles, lepus, parvi fibrorum numeri sunt. Centaurea cyanus Germanicum symbolum nationale olim fuit.

Apud saepta nationalia sedecim in Germaniā Saeptum Nationale Iasmundia (Theodisce *Nationalpark Jasmund*), Saeptum Nationale Lacunae Pomeraniae Citerioris (Theodisce *Nationalpark Vorpommersche Boddenlandschaft*), Saeptum Nationale Muritz (Theodisce *Müritz-Nationalpark*), Saepta nationalia Maris Frisii (Theodisce *Wattenmeer-Nationalparks*), Saeptum Nationale Montium Harthicorum (Theodisce *Nationalpark Harz*), Saeptum Nationale Hainichense (Theodisce *Nationalpark Hainich*), Saeptum Nationale Nigrae Silvae (Theodisce *Nationalpark Schwarzwald*), Saeptum Nationale Helvetiae Saxonicae (Theodisce *Nationalpark Sächsische Schweiz*), Saeptum Nationale Silvae Bavaricae (Theodisce *Nationalpark Bayerischer Wald*), Saeptum Nationale Berchtesgaden (Theodisce *Nationalpark Berchtesgaden*) sunt. Praeterea reservata naturalia septemdecim, saepta naturalia 105 sunt. Amplius 400 hortorum zoologicorum et paradisi ferarum in Germaniā operantur. Hortus Zoologicus Berolinensis (Theodisce *Zoologischer Garten Berlin*), qui anno 1844 apertus est, in Germaniā veterrimus est et amplissimam specierum collectionem in toto orbe terrarum habere asserit.

## Civilitas 
thumb|400px|Systema politicum Germaniae.

Germania foederalis parlamentaria repraesentativa democratica Res publica est. Foederalis potestas legifera in parlamento e Conventū Foederali (Theodisce *Bundestag*) et Consilio Foederali (Theodisce *Bundesrat*) consistente fundatur, quae coniunctim legiferum corpus conformant. Conventus Foederalis per comitia directa eligitur systemate repraesentationis proportionalis mixtae. Ceterum Concilii Foederalis sodales terras foederales sedecim repraesentant et ab harum terrarum rectionibus eliguntur. Germanicum politicum systema intra compagem in anni 1949 constitutione et Legem Fundamentalem (Theodisce *Grundgesetz*) nuncupatam statutam operatur. Emendationes plerumque duarum tertiarum partium maiorem partem non solum in Conventū Foederali sed etiam Consilio Foederali requirit; fundamentalia constitutionis principia -utputa articuli dignitatem humanam, divisionem potestatum, structuram foederalem, imperium legis spondentes exprimunt- in perpetuum valent.
 
Franciscus Gualterius Steinmeier est Praeses Foederalis ex anno 2017. Praeses est summus Germaniae vir et dux civitatis, imprimis repraesentativis cum muneribus potestatibusque. Qui a Concilio Foederali (Theodisce *Bundesversammlung*), e Conventūs Foederalis (Theodisce *Bundestag*) sodalibus et aequo publicorum legatorum numero consistente instituto, eligitur. Tertius eminens officialis
Cancellarius (Theodisce *Bundeskanzler*) est, qui a Praeside Conventūs Foederalis eligitur postquam a partibus aut coalitione cum maximo subselliorum numero in Conventū Foederali electus est. In anni 2017 comitiis foderalibus Germanicis, populistica extremae dexterae factio Alternativa pro Germaniā satis suffragiorum consecuta est ut repraesentationem in parlamento primum adipisceretur. In anni 2025 autem comitiis foderalibus, haec factiones Conventui Foederali electae sunt: factio CDU/CSU (a Unione Democraticā Christianā et Unione Sociali Christianā Bavariensi composita), cum 28,5 % suffragiorum, subsellia 208 adipiscens; Alternativa pro Germaniā, cum 20,8 % suffragiorum, subsellia 152 adipiscens; Factio Socialis Democratica Germaniae, cum 16,4 % suffragiorum, subsellia 120 adipiscens; Foedus 90/Virides, cum 11,6 % suffragiorum, subsellia 85 adipiscens; Sinistra, cum 8,8 % suffragiorum, subsellia 64 adipiscens; Factio Democratica Liberalis Germaniae cum 4,3 % suffragiorum, nullum subsellium adipiscens cum limen 5 % suffragiorum non superatum esset; Foedus Sarae Wagenknecht-Pro Ratione et Iustitiā, cum 4,97 % suffragiorum, nullum subsellium adipiscens cum limen 5 % suffragiorum non superatum esset; et Societas Suffragatorum Slesvici Meridionalis cum 0,2 % suffragiorum, unum subsellium adipiscens quia limini 5% suffragiorum exempta est cum minor factio esset.

### Politica externa
[thumb|Germania anno [2022 Gregis Septem Civitatum summitatem in Castello Elmaū in Bavariā hospitio excepit.]]
Germania legationum 227 rete peregre et cum nationibus 190 amplius rationes habet. Germania Consilii Europae, Consociationis CPAS, Ordinis OECD, Gregis Septem Civitatum, Gregis Viginti Civitatum, Argentariae Mundanae, Fundi Monetarii Internationalis membrum est. Quae potenti munere in Unione Europaeā ex initio fungitur et validum foedus cum Franciā et reliquis finitimis nationibus ex anno 1990 servavit. Germania coniunctioris Europaei politici, oeconomici, securitatis apparatūs creationi favet. Germaniae et Civitatum Foederatarum rectiones arcte consociatae sunt. Culturalia vincula et oeconomicum lucrum ligamen ambas inter nationes creaverunt quod Atlantismus peperit. Verumtamen, Germani primos Praesidis Statunitensis Donaldi Trump administrationis dies centum anno 2025 saevam impugnationem coördinatam contra tres columnas rationis bilateralis cum Civitatibus Foederatis habuerunt quae sunt: commercium, securitas et valores communes.

Quamquam Germanica politica de Russiā in appropinquatione conciliationeque per decennia fundata erat, bellum contra Ucrainam in drasticam commutationem in Germanicis rationibus cum Russiā induxit. Hoc igitur bellum praecipuum fundamentum Russo-Germanicarum rationum subruit, quae olim in arctam oeconomicam energeticamque interdependentiam fundatae erat, et socialis politicaque commutatio ad minimum redacta est.

Germanica politica de civitatum progressione sicuti distincta pars intra politicae externae ambitum operatur. Quae a Ministerio Foederali Collaborationis Oeconomicae excogitatur et implentibus ab organizationibus geritur. Germanica rectio de civitatum progressione politicam coniunctam internationalis communitatis responsabilitatem habet. Germania quidem secunda natio, post Civitates Foederatas, fuit quae anno 2019 maxime contibuit auxilio progressionis civitatum.

### Iura
[thumb|upright=1.3|[Palatium Magni Ducis Heredis (Theodisce *Erbgroßherzogliches Palais*), Iudicii Provocationis Postremae (Theodisce *Bundesgerichtshof*) Iudicium Constitutionis Foederale (Theodisce *Bundesverfassungsgericht*) Germanicum supremum iudicium est obnoxium constitutionalibus de rebus, cum potestate iudicialis emendationis. Germanicum intra exclusoriorum supremorum iudiciorum systema, Inquisitorium Iudicium Provocationis Postremae (Theodisce *Bundesgerichtshof*)

Ius criminale et privatum nationali ambitū in Codice Criminali (Theodisce *Strafgesetzbuch*) Exceptis levibus delictis -quae ab uno iudice iudicantur- et gravibus politicis criminibus, omnia crimina mixtis a tribunalibus iudicantur, quibus iudices laici (Theodisce *Schöffen*) et professionales iudices coniunctim praesidunt.

Anno 2016, Germanicus homicidiorum index 1,18 homicidia pro 100 000 hominum erat. Anno 2018, totus scelerum index in minimum ex anno 1992 cecidit.

Matrimonium hominum eiusdem sexūs legale in Germaniā ex anno 2017 est et hominum LGTBQ iura hac in natione plerumque proteguntur.

### Res militares
[400px|thumb|[Vehiculum operariorum armatum TPz Fuchs Germanicum.]]
Germanicae res militares, Exercitus Foederalis Absolutis in terminis, Militiae Foederalis impensa septimo loco apud maiores in toto orbe terrarum fuit. Ad respondendum ad incursionem Russicam in Ucrainam, cancellarius Olaus Scholz Germanicam rerum miliarium impensam superando a CFAS decreto 2% scopo augendam esse et semel anno 2022 infusionem 100 milliardorum euronum nuntiavit, quae paene duplicem militarem dispensationem oeconomicam 53 milliardorum anno 2021 repraesentat. Anno 2023, militaris impensa, secundum CFAS criteria, in 73,1 milliarda dollariorum Statunitensium aut 1,64% Germanici PDG crevit, quamquam minus quam scopus a CFAS decretus 2%. Anno 2024, Germania 97,7 milliarda dollariorum Statunitensium consociationi CFAS retulit, scopum a CFAS decretum 2% cum 2,12% Germanici PDG excedentia.

Maio anni 2024 Militia Foederalis Milites reservati viribus armatis prompti sunt et defensionis exercitia ac militum collocationem peregre participant. Usque ad annum 2011, servitium militare viris anno duodeviginti natis obligatorium erat, sed officialiter interruptum et voluntario servitio substitutum est. Ex anno 2001, feminae omnibus rerum militarium muneribus sine restricitionibus merere possunt. Secundum Institutum Internationale Studiorum Pacis Holmiense, Germania locum quintum maiores apud nationes arma exportantes in toto orbe terrarum ex anno 2019 in 2023 occupavit.

Pacis tempore, Minister Foederalis Defensionis Publicae Militiae Foederali Militiae Foederalis munus in Lege Fundamentali solum defensivum describitur. Sed, post sententiam ab Iudicio Constitutionis Foederali anno 1994 latam, vocabulum "defensio" non solum ad includendam intra Germaniae limites protectionem sed etiam ad includendas criseōs reactionem conflictuumque impeditionem aut amplius ad servandam Germaniae securitatem alicubi in toto orbe terrarum definitur. Anno 2017, Militia Foederalis circiter 3600 copias peregre sicuti pacem servantium copiarum partem collocatas, inclusis circiter 1200 auxilii actionibus contra Civitatem Islamicam et 980 actionibus in Missione Auxiliari Confirmanti a CFAS ductā in Afganiā et 800 actionibus in Kosoviā.

## Symbola nationalia
Secundo Bello Mundano confecto, nuper partae Rei Publicae Foederatae Germaniae Rectio Foederalis et Praeses Foederalis magnum pondus confirmandae continuationi cum Re Publicā Vimarianā affixit, quae prima Germanica democratia fuisse putabatur. Quamobrem, Rei Publicae Vimarianae symbolorum nationalium ordinationes lineamentaque fere complete verbatimque  adoptata sunt a Re Publicā Foederatā Germaniae. Velut in  Rei Publicae Vimarianae temporibus accidit, insignis foederalis, aquilae foederalis, vexilli foederalis lineamenta lege non diriguntur. Potius, a Praeside Foederali proponuntur decernunturque. Legis Fundamentalis articulus 22 exceptio est, qui vexilli foederalis colores definit. Quarum tres urbes sunt: Hamburgum urbs libera et Hansae, Brema urbs libera et Hansae, Berolinum. Civitati unicuique minister primus, "ministrorum praeses" appellatus, praeest, qui a comitiis civitatum foederatarum eligitur et quoque est propria constitutio, quae civitati unicuique amplam autonomiam respectū intestinae ordinationis confert.

## Demographia 
[thumb|Structura incolarum anno [2010 secundum aetatem digestorum]]
Die 31 Octobris 2013 publice 80 767 463 hominum Germaniam in area 367 440 chiliometrorum quadratorum incolebant,. Germania inter terras confertissime habitatas numeratur. 18.1 partes incolarum eo anno plus 20 annorum nati sunt, 24.1 partes inter 20 et 40 annos, 30.7 partes inter 40 et 60 annos, 21 partes inter 60 et 80 annos, ultra 80 annos 5.4 partes. Anno 2010 mediana Germanorum aetas erat 43.7 annorum.

Anno 2013, 682&thinsp;069 liberorum vivorum nati sunt sive 1.41 liberi e quaque femina vel 8.4 liberi pro 1000 incolis. Eodem tempore 893&thinsp;825 hominum mortui sunt, fere 11.1 mortui pro 1000 incolis. Ex quo sequitur fere 211&thinsp;000 homnum minus natos quam mortuos esse. Tamen in Germania anno 2013 fere 244 000 hominum plus quam anno priore vivebant. Id intellegi potest ex magno numero peregrinorum (+428.607), qui in Germaniam immigrant.

Fere 74 milliones hominum (id est 92.3 % omnium in Germania viventium) anno 2011 civitate Germanica praediti sunt. Eodem anno 15 milliones hominum, quorum radices in terris exteris sunt, in Germania vivebant, id est paene 19 % incolarum.

## Linguae 
[thumb|Cognitio [lingua Theodisca|linguae Theodiscae in terris Europaeis. Theodisca est is sermo patrius Unionis Europaea, cui sunt plurimi locutores et una ex tribus linguis agendi.]]
Lingua in Germania maxime usitata est Theodisca (Lingua Theodisca alta), lingua Saxonica sequente, de cuius locutorum numero disputatur (a 5.5 usque ad fere 11 milliones, quorum fere 4 milliones lingua bene loquuntur).

Lingua Theodisca forma linguae normatae in publico et in plurimis mediis communicationis socialis adhibetur. Quae multis in regionibus etiam sermo cottidianus est, saepe autem proprietatibus regionalibus tincta, ut quasi furtim et limite carente ad dialectos Theodiscas transeatur. Una cum Francia et Anglica Theodisca ad linguas in Unione Europaea maxime usitatas pertinet.

Praeter linguam Theodiscam aliis in regionibus etiam aliae linguae publicae aut agnitae sunt. Danica (in Slesvico-Holsatia) et Frisica (in Slesvico-Holsatia et Saxonia Inferiore), Sorabica (in Saxonia et Brandenburgo), Zingarica, Saxonica (in Slesvico-Holsatia, Hamburgi, in Saxonia Inferiore, Bremae, in Megapoli-Pomerania Citeriore, in Rhenania Septentrionali-Vestfalia, Brandenburgo et Saxonia-Anhaltio).

Usus dialectorum a quibusdam vitio datur, ab aliis patrimonium, quo vita delectatur, habetur. In Germania septentrionali homines docti rarius dialectis aut lingua Saxonica utuntur, cum in regionibus meridianis in ipsis academiis dialectus auditur. Quod lingua normata e varietatibus linguae Theodiscae altae progressa est et varietates linguae Saxonicae demovit, homines in Germania septentrionali potius lingua Theodisca normata loquuntur quam ii, qui in regionibus meridianis habitant.

Multi eorum, qui in Germaniam immigraverunt, domi sermone patrio loquuntur. Imprimis lingua Turcica (fere duo milliones locutorum) et lingua Russica late diffusae sunt, praeterea lingua Polonica, quamquam numerus locutorum a variis fontibus varie datur (tres ad quattuor milliones?).

In scholis imprimis lingua Anglica docetur, deinde Francica, Latina, et Russica. Postremis annis lingua Hispanica magis disci coepit, et in regionibus Nederlandiae vicinis lingua Batava.

## Oeconomia 
Germania est civitas dives, si ea cum aliis civitatibus comparetur, sed cum multi homines divites sint, pars tamen populi ad paupertatem redacta est, quae pars indies crescit. Hominum pars fere decima ab opera quotidiana invite cessat.

### Societates maximas (a. 2014) 
[thumb|[Siemens AG Monaci situm.]]
[thumb|[Volkswagenwerk in Wolfsburg urbeVolkswagen AG quoad venditionem est maxima Germaniae societas.]]
Sequens index decem maximas Germaniae societates affert:

### Tabulae 

Fasciculus:ArbeitslosigkeitInDeutschland1997Lat.PNG|Portiones operae carentium in regionibus Germaniae - Color ruber fuscus: magna pars. Color subruber: parva portio. Anno 1997.+
Fasciculus:Gebrate BRD 1996.png|Numerus natorum pro mille incolis secundum circulos anno 1996.
Fasciculus:Urbes in Germania.png|Magnae urbes nominibus Latinis.

## Litterae 
Aliquando Germania terra poetarum et philosophorum vocatur. Profecto complures homines miro ingenio praediti Germanice scribendo insignia artificia confecerunt. Ecce exempla quaedam: Martinus Lutherus biblia sacra e lingua Latina in linguam Theodiscam convertit; Carolus Marx descripsit, quemadmodum a bonorum possessoribus miseri opprimerentur; Thomas Mann Praemium Nobelianum accepit, quia fabulas de civibus illius temporis elegantissimas composuisset.

## Societas humana 
### Scholae 
* Paulusheim
* Schola Otto-Pankoki

### De rebus religiosis 
[thumb|Maiores partes [Ecclesia Catholica Romana|Catholicorum, Protestantium et hominum sine religione.]]
Plurimi cives Germaniae cuiusdam communitatis religiosae Christianae sunt. Ad finem anni 2019 circa 27.2 centesimae partes populi in primis in Germania occidentali et meridionali Ecclesiae Romanae Catholicae erant, 24.6 centesimae partes evangelicae ecclesiae (id est Lutheranae, reformatae, et unitae ecclesiae). Hi in primis in Germania septentrionali et orientali habitant. Post bellum tricennale enim in pace Westphalica constitutum est omnes confessionem accipere debere ducis illius terrae, qua habitarent (nisi subiectus emigrat vel dux aliam confessionem tolerat). Id sententia celebri dictum est: "Cuius regio eius religio." Quamobrem etiam hodie in aliis terris aliae religiones sunt.

Circa 1.14 centesimae orientalium ecclesiarum sunt, neoapostolicae 0.46 centesimae et pauci ad ecclesias liberas, ut dicuntur, pertinent. Eorum omnium pars solum ecclesiam die dominica frequentat. Fere 3.8 decies centena milia hominum anno 2004 diebus dominicis ecclesias catholicas visitabant, decies centena milia fidelium evangelicas.

Fere 39 centesimae populi nullius communitatis religiosae compartes sunt).

Communia religiosa Islamica habent 732&nbsp;000 fidelium, qui etiam civitate Germanica utuntur. Censetur omnino Musulmanos religiosos 5.2 centesimas esse et Musulmanos modo culturales 1.3 centesimas.

Circa 95&thinsp;000 hominum communitatis Iudaicae sunt. Usque a decennio decimo saeculi vigentesimi multi Iudaei ex Europa orientali immigrabant. Antea multi Iudaei Adolfo Hitler regnante necati erant.

Fideles communitatium Christianarum et Iudaicarum vectigal ecclesiasticum solvere debent, quod ecclesia vel communitas Iudaica accipit. Haec res administratur a rei publicae magistrato e contrario morum in aliis civitatibus.

Educatio religiosa tum voluntaria cum ordinaria disciplina scholarum est, civitatibus foederatis Brema, Berolino, Brandenburgo exceptis.

## Notae 
## Bibliographia 
* Demandt, Alexander. 2007. *Über die Deutschen: Eine kleine Kulturgeschichte.* Berolini: Propyläen Verlag. ISBN 978-3-549-07294-3.
* Fulbrook, Mary. 1991. *A Concise History of Germany.* Cantabrigiae: Cambridge University Press. ISBN 978-0-521-36836-0.
* Graf, Margarete. 2007. *Schnellkurs Deutschland.* Coloniae: DuMont. ISBN 978-3-8321-7760-7.
* Grosser, Alfred. 1978. ''L'Allemagne de notre temps.* Livre de Poche.
* Grosser, Alfred. 1987. *L'Allemagne en Occident.* Hachette, Pluriel.
* Heffer, Jean, et William Serman. 1973. *Des révolutions aux impérialismes.* Hachette-Histoire.
* Le Gloannec, Anne-Marie. 2005. *Allemagne, peuple et culture.* La Découverte Poche. ISBN 978-2-7071-4548-2.
* Noël, Jean-François. 1975. *Histoire du peuple allemand des origines à la paix de Westphalie.* PUF.
* Nuss, Bernard. 1993. *Das Faust Syndrom: Ein Versuch über die Mentalität der Deutschen.* Bonnae et Berolini: Bouvier Verlag. ISBN 3-416-02372-2.
* Le Rider, Jacques. 2008. *L'Allemagne au temps du réalisme, de l'espoir et du désenchantement.* Albin Michel.
* Le Rider, Jacques. 1994. *La Mitteleuropa.* Ed. secunda. PUF, Que sais-je?
* Rapp, Francis. 2003. *Le Saint-Empire romain germanique, d’Othon le Grand à Charles Quint.* Point Histoire, Seuil. ISBN 978-2-02-055527-2.
* Rovan, Joseph. 1995. *Histoire de l'Allemagne des origines à aujourd'hui.* Lutetiae: Le Seuil.
* Schildt, Axel, et Detlef Siegfried. 2009. *Deutsche Kulturgeschichte: Die Bundesrepublik von 1945 bis zur Gegenwart.'' Monaci: Carl Hanser Verlag. ISBN 3-446-23414-4.

* Litterae Theodiscae

## Nexus externi 
Categoria:Civitates sociae Unionis Europaeae
Categoria:Civitates sui iuris
Categoria:Condita 1918
Categoria:Condita 1990
Categoria:Europa Media
Categoria:Europa Occidentalis

Categoria:Respublicae Foederales